چین‌لی توریزم فیرما‌لاری، قوزئی کوره‌یه رزرواسیون‌لاری، آمریکا بیرلشیک دولتلری ایله داوام ائدن گرگین‌لیک و امنیت ناراحات‌لیغی سببیله دون‌دوردو.
چین کومونیست پارتیسی (چکپ)'نین رسمی نشر اورقانلاریندان‌ گلوبال تایمز قزئتی‌نین خبرینه گؤره، چوخ سایدا چین‌لی توریزم آژانسی‌نین اینترنت سایت‌لاریندا قوزئی کوره‌یه بیلت و رزرواسیون عملیات‌لاری دایاندیریلدی.
خبرده، چینین ان بؤیوک سیاحت فیرماسی Ctrip ده داخیل اولماقلا بیر چوخ شیرکتین کوره یاریماداسیندا یاشانان گرگین‌لیک‌دن منفی تاثیرلندیگی و قوزئی کوره‌یه تور سفرلرینی آزالتدیغی بیلدیریلیر.
ایرچاینا، قوزئی کوره‌نین پایتختی پیونگیانگا اوچوش‌لاری 17 آوریل‌دن اعتباراً تاخیره آلمیش، چین خاریجی ایشلر ناظیرلیگی اوچوش‌لارین موقتی اولا‌راق دایاندیریلماسی‌نین سببینی "سیاحت طلبی‌نین آزلدیغی" اولا‌راق آچیقلامیشدی.
